《送乡贡进士钱宗善馀庆吴时纬仲文吴克潜纲赴京会试 其一》
明代·陶宗仪

一从鼓箧见奇才，高步蟾宫折桂来。圣世设科罗俊彦，春闱较艺夺高魁。

柳阴系马深杯劝，江上扬帆急鼓催。此去定知逢庆会，奎光昨日烛三台。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。